  Туспуктэм: Удмуртиысь физкультурая но спортъя министерстволэн пресс-службаез Майя Бывальцева Удмуртиысь Олипми шудонъёслэн кык полэс бронза призёрез Юлия Каримова пуляен ыбылӥськонъя Россилэн усьтэм кубоказ зарни медаль утӥз. Со сярысь элькунысь физкультурая но спортъя министерстволэн пресс-службаез ивортӥз. Каримова 11-тӥ гудырикошконэ пнематика винтовкаысь 10 метр кемысь ыбылӥськонын нырысетӥ луиз. Ӵошатсконъёс Москва улосвылын 8-18 гудырикошконэ ортчозы. Россиысь спортсменъёс сяна, отчы Белоруссиысь но спортсменъёс пырисько. Со сяна, 22-26 гудырикошконэ Юлия Каримова Огъяросси спартакиадаын кужымзэ мерталоз. Со калыккуспо ӵошатсконъёс интые радъяське, Россиысь атлетъёсты мукет кунъёсын ортчись турниръёсы уг лэзё. Тегъёс: Спорт Россия Удмуртия ыбылӥськон  